UDHËZIM
Nr. 17, datë 22.12.2014

PËRMONITORIMIN E TEMPERATURAVE NË MJETET E TRANSPORTIT, MAGAZINIMIN DHE  RUAJTJEN E  USHQIMEVE NË NGRIRJE TË SHPEJTË TË DESTINUAR PËR KONSUM NJERËZOR

Në mbështetje të nenit 102, pika 4, të Kushtetutës dhe nenit 23, të ligjit nr. 9863, datë 28.1.2008, “Për ushqimin”, të ndryshuar, 

UDHËZOJ:

1. Qëllimi i këtij udhëzimi është përcaktimi i rregullave në lidhje me monitorimin e temperaturave në mjetet e transportit, magazinimin dhe ruajtjen e ushqimeve në ngrirje të shpejtë të destinuar për konsum njerëzor.
2. Mjetet e transportit, të magazinimit dhe të ruajtjes së ushqimeve me ngrirje të shpejtë, të pajisen me instrumente të përshtatshme regjistrimi për të monitoruar në intervale të shpeshta dhe të rregullta, temperaturën e ajrit në të cilat ushqimet me ngrirje të shpejtë janë vendosur. 
3. Operatorët e biznesit ushqimor duhet të mbajnë të gjitha dokumentet që lejojnë verifikimin se instrumentet e përmendura më sipër janë në përputhje me standardet në fuqi.
4. Temperatura e regjistruar të jetë datuar dhe e ruajtur nga operatori i ushqimit për një periudhë prej të paktën një viti, ose për një periudhë më të gjatë duke marrë parasysh natyrën dhe datën e skadencës së produkteve ushqimore në ngrirje të shpejtë.
5. Pa anashkaluar pikat 2, 3 dhe 4, temperatura e ajrit gjatë ruajtjes në ambientet me ekspozim, me pamje qartësisht të dukshme të shitjes me pakicë dhe në ambientet e shpërndarjes, të matet nga një termometër lehtësisht i dukshëm.
Në rastin e ambienteve të hapura të shitjes me pakicë:
a) kufiri i ngarkesës maksimale të ambientit duhet të jetë shënuar në mënyrë të qartë;
b) termometri që tregon temperaturën në ajër të kthehet në krah të markimit të nivelit.
6. Autoriteti Kombëtar i Ushqimit mund të bëjë përjashtim nga kërkesat e përcaktuara në pikat 2, 3 dhe 4 në rastin e frigoriferëve me më pak se 10 m3, për magazinimin e stoqeve në shitjen me pakicë, kështu që lejohet që temperatura e ajrit të matet nga një termometër lehtësisht i dukshëm. 
Ky udhëzim hyn në fuqi pas botimit në Fletoren Zyrtare. 

